**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**Lisa Larson** (1931–2024) var en svensk keramiker og formgiver som ble verdenskjent for sine keramikkfiguriner.

Liv og virke=
-------------

### Bakgrunn

Lisa Larson var datter av fabrikkeieren Einar Alhage og Johanna, født Nilsson. Hun ble født i Härlunda i Småland.

Hun var søster av motedesigneren Titti Wrange.

### Utdannelse og kunstnerisk virke

Lisa Larson studerte keramikk ved Slöjdföreningens skola i Gøteborg fra 1950–1954. Fra 1954 til 1980 var hun ansatt ved Gustavsberg, der hun jobbet sammen med Stig Lindberg. Larson laget ofte figuriner i serier, blant annet seriene *Lilla zoo* (1955), *ABC-flickor* (1958). og *Larsons ungar* (1961). På oppdrag fra Unicef skapte hun serien *All världens barn* i perioden 1975–1979 (der en del av inntektene gikk til organisasjonen), og *Skansen* i 1976. Serien *Adventsbarn* med figurinene Stjärngosse, Tärna, Lucia og Tomte ble satt i produksjon i 1979, og var fortsatt i produksjon i 2019. Astrid Lindgrens *Pippi Långstrump* ble lagd i et lite opplag på slutten av 1960-tallet. Grunnen til at Pippi-figurinen kom i et så lite opplag, er at den var vanskelig å lage. 

Stig Lindberg og Lisa Larson i 1967.
I 1978 formga Lisa Larson flere ulike bronsestatuer til firmaet Scandia Present AB , deriblant "Myran", "Storseglar'n" og "Tonåring". 

I 1980 sluttet hun ved Gustavsberg, og ble frilanser for blant andre Rosenthal, KF, Höganäs, Skrufs glasbruk, Duka og Åhléns. I 1992 ble hun kunstnerisk leder for Keramikstudion, som hun selv etablerte samme år i de gamle fabrikklokalene til Gustavsberg – der produksjonen var opphørt noen år tidligere. I tillegg designet hun en serie fugler for NK, deriblant *Fågel Fenix* fra 1998. Videre laget hun flere offentlige utsmykninger, som *Saltsjöbadsodjuret* på Vår Gard i Saltsjöbaden og *Bysantinsk ängel* i Hällefors.

I 2016 hadde det svenske kunstindustrimuseet, Röhsska i Gøteborg, en retrospektiv utstilling med tittelen *Lisa Larson – Sextio år med keramikk*. I 2021 ble det for første gang arrangert en utstilling med hennes arbeider i hennes barndoms Häradsbäck i Älmhult kommune.

Larson er representert blant annet på Nationalmuseum i Stockholm.

Hun var gift med kunstnerkollegaen Gunnar Larson (1925–2020.).

Samleobjekter
-------------

Lisa Larsons arbeider har blitt populære samleobjekter over hele verden. Hun er særlig populær i Japan. I 2014 ble det holdt en utstilling med hennes verk i Tokyo, der over 70 000 besøkte utstillingen i løpet av to uker.

Bildegalleri
------------

* Fågel fenix*Fågel fenix*
* Lilla zoo, björnenBjørnen fra serien Lilla zoo
* Gunnar Sträng som Larson gjorde 1972 och som är ett av de verk hon är mest känd förI 1972 laget Larson denne sparebøssen, som forestiller daværende finansminister i Sverige *Gunnar Sträng*. Den ble en av hennes mest kjente figuriner.
* Bysantinsk ängel*Bysantinsk ängel*
* Saltsjöbadsodjuret*Saltsjöbadsodjuret*

Produksjon av serien «Adventsbarn»
----------------------------------

* Målning*Figurene males*
* Tørking*Tørking*
* Tørking*Tørking*
* Bränning*Brenning*
* Adventsbarn*Adventsbarn*

Kilder
------

* Nacka-Värmdöposten: Keramikk med krass – en japansk succé
* Lisa Larsson - Keramikkstudioet AB

Referanser
----------

1. 1 2   Svenske kirkebøker, «Härlunda kyrkoarkiv, Församlingsböcker. Bunden serie, SE/VALA/00155/A II a/3 (1923-1934), bildid: 80005536\_00176, sida 161», besøkt 6. februar 2020, «rad 9,d.IngaLisa,,(19)31,.9/9,Härlunda»[Hentet fra Wikidata]
2. ↑   sverigesradio.se[Hentet fra Wikidata]
3. ↑   www.svt.se[Hentet fra Wikidata]
4. ↑   collection.nationalmuseum.se:443, besøkt 5. juni 2023[Hentet fra Wikidata]
5. ↑   RKDartists, RKD kunstner-ID 265934, besøkt 18. november 2021[Hentet fra Wikidata]
6. 1 2  matslinder (11. mars 2024). «LISA LARSON – JOVIAL KERAMIKK». *Mats Linder*. Besøkt 16. mars 2024.
7. ↑  «Gravminne: Einar Paul Konstantin Alhage». *gravar.se*. Besøkt 16. mars 2024.
8. ↑  «634 (Vem är det : Svensk biografisk handbok / 1993)». *runeberg.org* **(svensk)**. Besøkt 16. mars 2024.
9. ↑  [ *Lisa Larsson* på ]
10. 1 2  Kristensson, About The Author Peter (23. januar 2016). «Lisa Larson – sextio år med keramik». *Nättidningen Svensk Historia* **(svensk)**. Besøkt 9. juni 2020.
11. 1 2 3  «Lisa Larson - Uppslagsverk - NE.se». *www.ne.se*. Besøkt 8. juni 2020. (Registrering påkreves)
12. ↑  «Lisa Larson Sweden». Lisa Larson Sweden. Arkivert fra originalen 20. april 2016. Besøkt 24. juli 2016.
13. ↑  Nationalmuseum

Litteratur
----------

* Holkers, Märta: Lisa Larson keramiker / Lisa Larson ceramic designer. Bokforlaget Arena. 2014
* Larson, Lisa og Ribbung, Andreas: Serietillverkad keramikk, Gustavsbergs porselenfabrikk 1954-80 A. Ribbung. 2001
* Eronn, Gisela: Lisa Larson blant løve og engler. Prisme. 2006

Eksterne lenker
---------------

* Dokumentär på P1 om Lisa Larson. Läst 6 aug 2021.
* Lisa Larson och Gustavsberg 1954–1980 – Översikt med bilder

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** CiNii **·** KulturNav
 |